இதுதொடர்பாகப் பேசிய டி.டி.வி.தினகரன், “1987-ம் ஆண்டு எம்.ஜி.ஆர் மறைவுக்குப் பிறகு ஜானகி அணி, ஜெ. அணி எனக் கட்சிகள் இரண்டாகப் பிரிந்தன. அப்போது நடந்த நம்பிக்கை வாக்கெடுப்பின்போது, அப்போதைய சபாநாயகர் பி.ஹெச்.பாண்டியன், வெற்றிபெறுவதற்காகச் சட்டமன்ற உறுப்பினர்களைத் தகுதி நீக்கம் செய்தார். அப்படித் தகுதி நீக்கம் செய்யப்பட்டவர்களில் தற்போதைய சபாநாயகர் தனபாலும் ஒருவர். இப்போது எங்கள் தரப்பு எம்.எல்.ஏ-க்கள், ஆட்சிக்கு எதிராக வாக்களிக்கவில்லை. ஆனால், ஓ.பி.எஸ் அணியில் இருந்த 11 எம்.எல்.ஏ-க்கள், இந்த ஆட்சிக்கு எதிராக வாக்களித்தார்கள். அவர்களை சபாநாயகர் தனபால் தகுதி நீக்கம் செய்யாமல் காலம் தாழ்த்தினார்.